rejauldu/bengali-wikipedia huggingface dataset:
দি ইলেভেন্থ আওয়ার: আ কিউরিয়াস মিস্ট্রি () হল গ্রায়েম বেজ রচিত একটি চিত্রাঙ্কিত শিশুতোষ বই। এতে হোরাস দ্য এলিফ্যান্ট তার এগারতম জন্মদিনে একটি পার্টি রাখে, যেখানে সে তার দশটি বন্ধুকে (বিভিন্ন প্রাণি) এগারটি খেলা খেলতে আমন্ত্রণ জানায় এবং তার নিজের প্রস্তুতকৃত খাবারের আয়োজন করে। তবে ১১:০০ টায় তাদের খাওয়ার সময় হলে তারা দেখতে পায় তাদের খাবার কেউ একজন খেয়ে নিয়েছে। তারা একে অপরকে দোষারোপ করে এবং অবাক হয় কে সব খাবার খেতে পারে। গল্পের প্রতি পৃষ্ঠায় ছবির সতর্ক বিশ্লেষণের মধ্য দিয়ে পাঠকদের রহস্য প্রমাণ করতে দেওয়া হয়।  বইটি চিলড্রেন্‌স বুক কাউন্সিল অব অস্ট্রেলিয়া থেকে "বর্ষসেরা চিত্র সংবলিত বই" পুরস্কারের যৌথ বিজয়ী হয়।  ইতিহাস বেজ আগাথা ক্রিস্টির উপন্যাস পড়ে এই বই লেখার অনুপ্রেরণা পান। তিনি গেম পার্কে প্রাণিদের পর্যবেক্ষণ করতে এবং বইয়ের জন্য ধারণা নিতে ১৯৮৭ সালে কেনিয়া ও তানজানিয়ায় যান।  রচনাশৈলী ছড়াকারে লেখা বইটিতে গুপ্ত ব্যাখ্যা সহযোগে হোরাসের ধনাট্য বাড়ি এবং পার্টির ঘটনাবলির বৃহদাকার ও জাকজমকপূর্ণ চিত্রাবলি রয়েছে। লেখক পাঠকদের চিত্রাবলি পরীক্ষণ এবং পর্যবেক্ষণের মধ্য দিয়ে চোরের পরিচয় খুঁজে বের করার আহ্বান করে। চিত্রাঙ্কনের বিশদ ব্যাখ্যার মধ্যে অপেশাদার তথ্যগুপ্তিবিদদের গুপ্ত বার্তা, গুপ্তলিখন প্রণালী ও সংকেত রয়েছে, যেমন - একটি পৃষ্ঠার সীমানায় মোর্স সংকেত রয়েছে, এবং বলরুম সংবলিত একটি পৃষ্ঠায় অতিথিদের মধ্যে কে অপরাধী সে বিষয়ক সাঙ্গীতিক ধারণা রয়েছে। বইয়ের শেষে গুপ্তলিখন প্রণালীর একটি অনুচ্ছেদে সবচেয়ে বড় ও লক্ষণীয় ধারণা দেওয়া আছে। পাঠকদের সেই পাঠোদ্ধার করতে হবে। পাঠক সিজারীয় গুপ্তলিখন ম্যাপিংয়ের মধ্যে দিয়ে চোরের পরিচয় আবিষ্কার করে এবং অপরাধী প্রাণির নামের প্রথম অক্ষর খুঁজে পায়। গুপ্তলিখনের সমাধান এই ধাঁধাঁর উত্তর নিশ্চিত করে এবং পাঠকদের নতুন চ্যালেঞ্জ দেয়।  পাঠকগণ সংকেতপূর্ণ বার্তা, চিত্রাঙ্কনের বিশ্লেষণ এবং পাঠ্য দিয়ে রহস্যের সমাধান করতে সমর্থ হয়।  প্রতিক্রিয়া কিডস বুক রিভিউয়ে বইটি সম্পর্কে বলা হয়, এটি "একটি কালজয়ী, অপ্রতিরোধ্য রহস্যধর্মী মোড় সংবলিত একটি গল্প, এটি অনুসন্ধিৎসু মনের অধিকারী যে কোন শিশুকে নিশ্চিত বিনোদন দিবে।"  পুরস্কার  ১৯৮৯: সিবিসিএ বর্ষসেরা চিত্রাঙ্কিত বই (যৌথ বিজয়ী)  তথ্যসূত্র  বিষয়শ্রেণী:১৯৮৯-এর শিশুতোষ বই বিষয়শ্রেণী:অস্ট্রেলীয় শিশুতোষ বই বিষয়শ্রেণী:কল্পকাহিনীতে তথ্যগুপ্তিবিদ্যা বিষয়শ্রেণী:গ্রায়েম বেজের বই বিষয়শ্রেণী:কুল পুরস্কার বিজয়ী সৃষ্টিকর্ম বিষয়শ্রেণী:সিবিসিএ বর্ষসেরা শিশুতোষ বই পুরস্কার বিজয়ী সৃষ্টিকর্ম বিষয়শ্রেণী:ধাঁধার বই
গিওর্গি লোরিয়া (; জন্ম: ২৭ জানুয়ারি ১৯৮৬) হলেন একজন জর্জীয় পেশাদার ফুটবল খেলোয়াড়। তিনি বর্তমানে জর্জীয় ক্লাব দিনামো তিবিলিসি এবং জর্জিয়া জাতীয় দলের হয়ে গোলরক্ষক হিসেবে খেলেন।  ২০০৭ সালে, লোরিয়া জর্জিয়া অনূর্ধ্ব-২১ দলের হয়ে জর্জিয়ার বয়সভিত্তিক পর্যায়ে অভিষেক করেছিলেন। প্রায় দুই বছর যাবত জর্জিয়ার বয়সভিত্তিক দলের হয়ে খেলার পর, তিনি ২০০৮ সালে জর্জিয়ার হয়ে আন্তর্জাতিক পর্যায়ে অভিষেক করেছেন; জর্জিয়ার জার্সি গায়ে তিনি এপর্যন্ত ৭৮ ম্যাচে অংশগ্রহণ করেছেন।  প্রারম্ভিক জীবন গিওর্গি লোরিয়া ১৯৮৬ সালের ২৭শে জানুয়ারি তারিখে জর্জিয়ার তিবিলিসিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল লোরিয়া জর্জিয়া অনূর্ধ্ব-২১ দলের হয়ে খেলার মাধ্যমে জর্জিয়ার প্রতিনিধিত্ব করেছেন। ২০০৭ সালের ৫ই জুন তারিখে তিনি স্পেন অনূর্ধ্ব-২১ দলের বিরুদ্ধে ম্যাচে জর্জিয়া অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/2759538 জর্জিয়ার বয়সভিত্তিক দলের হয়ে তিনি প্রায় ২ বছরে ৪ ম্যাচে অংশগ্রহণ করেছেন।  ২০০৮ সালের ২৭শে মে তারিখে, ২২ বছর ও ৪ মাস বয়সে, ডান পায়ে ফুটবল খেলায় পারদর্শী লোরিয়া এস্তোনিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জর্জিয়ার হয়ে অভিষেক করেছেন।https://int.soccerway.com/matches/2008/05/27/world/friendlies/estonia/georgia/557779/ তিনি উক্ত ম্যাচের মূল একাদশে অন্তর্ভুক্ত ছিলেন;https://www.worldfootball.net/report/freundschaft-2008-mai-estland-georgien/ ম্যাচে তিনি ১২ নম্বর জার্সি পরিধান করে গোলরক্ষক হিসেবে খেলেছিলেন।https://www.transfermarkt.com/spiel/index/spielbericht/1080796 ম্যাচটি এস্তোনিয়া ১–১ গোলের ব্যবধানে জয়লাভ করেছিল।https://www.national-football-teams.com/matches/report/12766/Estonia_Georgia.html জর্জিয়ার হয়ে অভিষেকের বছরে লোরিয়া সর্বমোট ৫ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল জর্জিয়া  ২০০৮  ৫  ০ ২০১০  ২  ০ ২০১১  ৫  ০ ২০১২  ৫  ০ ২০১৩  ৫  ০ ২০১৪  ৭  ০ ২০১৫  ৫  ০ ২০১৬  ৪  ০ ২০১৭  ৩  ০ ২০১৮  ৭  ০ ২০১৯  ৮  ০ ২০২০  ৬  ০ ২০২১  ৯  ০ ২০২২  ৫  ০ ২০২৩  ২  ০ সর্বমোট  ৭৮  ০  তথ্যসূত্র  বহিঃসংযোগ                       বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:জর্জীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:ফুটবল ক্লাব দিনামো তিবিলিসির খেলোয়াড় বিষয়শ্রেণী:জর্জিয়ার আন্তর্জাতিক যুব ফুটবলার বিষয়শ্রেণী:জর্জিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:জর্জিয়ার আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:তিবিলিসির ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:২. বুন্দেসলিগার খেলোয়াড় বিষয়শ্রেণী:সাইপ্রাসীয় প্রথম বিভাগের খেলোয়াড় বিষয়শ্রেণী:অলিম্পিয়াকোস ফুটবল ক্লাবের খেলোয়াড় বিষয়শ্রেণী:ক্রিলিয়া সভিয়াতভ সামারার খেলোয়াড় বিষয়শ্রেণী:ফুটবল ক্লাব আনঝি মাখাচকালার খেলোয়াড় বিষয়শ্রেণী:রাশিয়ায় প্রবাসী ফুটবলার
অধ্যাপক ডা. মোঃ মুস্তাফিজুর রহমান হলেন বাংলাদেশের একজন প্রখ্যাত চিকিৎসক। চিকিৎসাবিদ্যায় অনন্য সাধারণ অবদানের জন্য ১৯৮৯ সালে তাকে “চিকিৎসাবিদ্যা ও জনসেবায় স্বাধীনতা পুরস্কার” প্রদান করা হয়।   জন্ম ও পারিবারিক পরিচিতি    শিক্ষাজীবন    কর্মজীবন    মৃত্যু    পুরস্কার ও সম্মাননা  চিকিৎসা ক্ষেত্রে অসাধারণ অবদানের জন্য ১৯৮৯ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।   আরও দেখুন   চিকিৎসাবিদ্যায় স্বাধীনতা পুরস্কার বিজয়ীদের তালিকা   তথ্যসূত্র   বিষয়শ্রেণী:চিকিৎসাবিদ্যায় স্বাধীনতা পুরস্কার বিজয়ী
২০২২ ফিফা বিশ্বকাপের গ্রুপ এইচ-এর সকল ম্যাচ ২০২২ সালের ২৪শে নভেম্বর হতে ২রা ডিসেম্বর তারিখ পর্যন্ত আল রাইয়ানের এডুকেশন সিটি স্টেডিয়াম, আল ওয়াক্রাহের আল জানুব স্টেডিয়াম, লুসাইলের লুসাইল আইকনিক স্টেডিয়াম এবং দোহার রাস আবু আবুদ স্টেডিয়ামে অনুষ্ঠিত হবে। এই গ্রুপে পর্তুগাল, ঘানা, উরুগুয়ে এবং দক্ষিণ কোরিয়া একে অপরের মুখোমুখি হবে। গ্রুপ পর্বের সকল ম্যাচ শেষ পয়েন্ট তালিকার শীর্ষ দুই দল ১৬ দলের পর্বে উত্তীর্ণ হবে।  দল      পাত্র          র‍্যাঙ্কিংয়ে অবস্থান মার্চ  অক্টোবর এইচ১  (উয়েফা)  ১  উয়েফা দ্বিতীয় পর্ব বিজয়ী  ২৯ মার্চ ২০২২  ২০১৮  তৃতীয় স্থান (১৯৬৬)  ৮   এইচ২  (ক্যাফ)  ৩  ক্যাফ তৃতীয় পর্ব বিজয়ী  ২৯ মার্চ ২০২২  ২০১৪  কোয়ার্টার-ফাইনাল (২০১০)  ৬০   এইচ৩  (কনমেবল)  ২  কনমেবল তৃতীয় স্থান  ২৪ মার্চ ২০২২  ২০১৮  চ্যাম্পিয়ন (১৯৩০, ১৯৫০)  ১৩   এইচ৪  (এএফসি)  ৪  এএফসি তৃতীয় পর্ব গ্রুপ এ রানার-আপ  ১ ফেব্রুয়ারি ২০২২  ২০১৮  চতুর্থ স্থান (২০০২)  ২৯    টীকা  পয়েন্ট তালিকা  ১৬ দলের পর্বে,  গ্রুপ এইচ-এর প্রথম স্থান অধিকারী দল গ্রুপ এইচ-এর দ্বিতীয় স্থান অধিকারী দলের মুখোমুখি হবে।  গ্রুপ এইচ-এর দ্বিতীয় স্থান অধিকারী দল গ্রুপ এইচ-এর প্রথম স্থান অধিকারী দলের মুখোমুখি হবে।  ম্যাচ নিম্নে তালিকাভুক্ত ম্যাচগুলোর সময় আরব মান সময় অনুযায়ী উল্লেখ করা হয়েছে (ইউটিসি+৩)।  উরুগুয়ে বনাম দক্ষিণ কোরিয়া  পর্তুগাল বনাম ঘানা  দক্ষিণ কোরিয়া বনাম ঘানা  পর্তুগাল বনাম উরুগুয়ে  ঘানা বনাম উরুগুয়ে  দক্ষিণ কোরিয়া বনাম পর্তুগাল  শাস্তিমূলক পয়েন্ট গ্রুপ পর্বের খেলা শেষে যদি সামগ্রিক তথ্য ও হেড-টু-হেড ম্যাচের তথ্যের নিয়ম ব্যবহার করার পরও যদি একাধিক দল একই সমতায় থাকে (এবং যদি পেনাল্টি শুট-আউট টাইব্রেকার হিসেবে প্রযোজ্য না হয়), তবে সুশৃঙ্খলভাবে খেলার মাধ্যমে অর্জিত পয়েন্টের উপর ভিত্তি করে দলীয় অবস্থান নির্ধারণ করা হবে। গ্রুপ ম্যাচে প্রাপ্ত হলুদ ও লাল কার্ডের উপর ভিত্তি করে এই পয়েন্ট নির্ণয় করা হবে, যা নিম্নে উল্লেখ করা হয়েছে:   হলুদ কার্ড = −১ পয়েন্ট  দুইটি হলুদ কার্ডের ফলে লাল কার্ড = −৩ পয়েন্ট  সরাসরি লাল কার্ড = −৪ পয়েন্ট  একটি হলুদ কার্ডের পর সরাসরি লাল কার্ড = −৫ পয়েন্ট  উপর্যুক্ত নিয়মের মধ্যে এক ম্যাচে কেবল একজন খেলোয়াড়ের ক্ষেত্রে প্রয়োগ করা হয়েছিল।   দল ১ম ম্যাচ ২য় ম্যাচ ৩য় ম্যাচ পয়েন্ট              ২    ৩        -৫  ৪    ২    ২    -৮  ১    ২    ৫    -৮  ১    ২    ২    -৫  তথ্যসূত্র  বহিঃসংযোগ     গ্রুপ এইচ বিষয়শ্রেণী:২০২২ ফিফা বিশ্বকাপে পর্তুগাল বিষয়শ্রেণী:২০২২ ফিফা বিশ্বকাপে ঘানা বিষয়শ্রেণী:২০২২ ফিফা বিশ্বকাপে উরুগুয়ে বিষয়শ্রেণী:২০২২ ফিফা বিশ্বকাপে দক্ষিণ কোরিয়া
দ্য সিটি সার্কেল ইংল্যান্ডে অবস্থিত তরুণ মুসলিম পেশাদারদের একটি নেটওয়ার্ক সংস্থা এবং এটি একটি নিবন্ধিত সংস্থা  রেজিঃ নং ১০৮৮৯৩১।নভেম্বর ২০০৬ সিটি সার্কেল ঘোষণা করেছিল যে ইয়াহিয়া বার্টকে তাদের প্রথম পরিচালক হিসাবে  ডিসেম্বর থেকে কার্যকর করা হয়েছিল। ২০০৮ সালের ৩ জানুয়ারিতে, উসামা হাসান, যার পিতা সুহাইব হাসান তার নতুন পরিচালক হিসাবে নিয়োগের ঘোষণা দিয়েছিলেন।The City Circle  কার্যক্রম বর্তমান প্রকল্পগুলির মধ্যে একটি শনিবারের স্কুল, ক্যারিয়ার ও পরামর্শদাতা এবং লন্ডনের গৃহহীনকে সহায়তা করা অন্তর্ভুক্ত রয়েছে।    ব্রিটিশ মুসলিম পরিচয়   সিটি সার্কেল তার সাপ্তাহিক আলোচনা গোষ্ঠীর মাধ্যমে ব্রিটিশ মুসলিম পরিচয় অবদান রাখে। এটি কোনও নির্দিষ্ট গোষ্ঠী বা আদর্শের সাথে নিজেকে একত্রিত না করার নীতির মাধ্যমে বিতর্ককেও আকৃষ্ট করেছে Let's shed more light on Islam | Special reports | Guardian Unlimited । যেখানে এমসিবির এবং এর সমালোচকেরা বিতর্ক করেছিলেন।  ওড়না বিতর্কের পরে সিটি সার্কেল জ্যাক স্ট্রের সাথে একটি বিতর্কের আয়োজন করেছিল, যেখানে জ্যাক স্ট্র তার মন্তব্যে নিয়ে আলোচনা করেছিল Straw defends veil comments | Special reports | Guardian Unlimited ।  তথ্যসূত্র  বিষয়শ্রেণী:যুক্তরাজ্য ভিত্তিক ইসলামি সংগঠন
450 px|thumbnail|জম্মু ও কাশ্মীরের জেলাসমূহ জম্মু ও কাশ্মীর ভারতের একটি কেন্দ্রশাসিত অঞ্চল । এই অঞ্চলটি প্রধানত হিমালয় পার্বত্য অঞ্চলে অবস্থিত। জম্মু ও কাশ্মীর ২০টি জেলা ও ২টি বিভাগে বিভক্ত।   বিভাগ ও জেলাসমূহ  জম্মু বিভাগ  পরিসংখ্যান    জেলার নাম সদরদপ্তর  আয়তন (বর্গ কিমি)  জনসংখ্যা  ২০০১ জনগণনা  জনসংখ্যা  ২০১১ জনগণনা জম্মু জেলা  জম্মু        ডোডা জেলা  ডোডা       কিশ্তওয়ার জেলা  কিশ্তওয়ার      রাজৌরি জেলা  রাজৌরি       রিয়াসি জেলা  রেয়াসি      উধমপুর জেলা  উধমপুর       রামবন জেলা  রামবন      কাঠুয়া জেলা  কাঠুয়া       সাম্বা জেলা  সাম্বা      পুঞ্চ জেলা  পুঞ্চ       মোট       কাশ্মীর উপত্যকা বিভাগ   জেলার নাম সদরদপ্তর  আয়তন (km²)  জনসংখ্যা  ২০০১ জনগণনা  জনসংখ্যা  ২০১১ জনগণনা শ্রীনগর জেলা  শ্রীনগর       অনন্তনাগ জেলা  অনন্তনাগ       কুলগাম জেলা  কুলগাম      পুলওয়ামা জেলা  পুলওয়ামা       শোপিয়ান জেলা  শোপিয়ান      বড়গাম জেলা  বড়গাম       গণ্ডেরবাল জেলা  গণ্ডেরবাল      বন্দিপুরা জেলা  বান্দিপুর      বারামুলা জেলা  বারামুলা       কুপওয়ারা জেলা  কুপওয়ারা      মোট      তথ্যসূত্র   বহিঃসংযোগ   Districts of Pakistan administered Kashmir old page from Government of India listing 14 districts  বিষয়শ্রেণী:জম্মু ও কাশ্মীরের জেলা জেলা জম্মু ও কাশ্মীর
দি সিটি ব্যাংক পিএলসি  বাংলাদেশের একটি বেসরকারি বাণিজ্যিক ব্যাংক।  দি সিটি ব্যাংক তাদের আনুষ্ঠানিক যাত্রা শুরু করে ১৯৮৩ সালের ২৭ মার্চ। ব্যাংকটি ঢাকা স্টক এক্সচেঞ্জ ও চট্টগ্রাম স্টক এক্সচেঞ্জ-এ নিবন্ধিত।  ইতিহাস ব্যাংকটি ১৯৮৩ সালের ২৭ মার্চ "দ্য সিটি ব্যাংক লিমিটেড" তাদের ব্যাংকিং কার্যক্রম শুরু করে।  নতুন লোগো ও সেবা ২০০৮ সালে তাদের ২৫তম প্রতিষ্ঠাবার্ষিকীতে ব্যাংকটি তাদের ভাবমূর্তি ও সেবায় পরিবর্তন নিয়ে আসে। এই কার্যক্রমের আওতায় ছিল নতুন লোগও উন্মোচন, আমেরিকান এক্সপ্রেস ক্রেডিট কার্ড, ব্রোকারেজ ব্যবসা ও সিটি ওয়ালেট (এসএমএস ব্যাংকিং) সেবা চালু। তাছাড়া নামটি সহজীকরণের মাধ্যমে "দি সিটি ব্যাংক লিমিটেড" থেকে "সিটি ব্যাংক"-এ পরিবর্তন করা হয়। লাল ও সাদা বক্সযুক্ত ঘুড়িওয়ালা লোগোটি ২০০৮ সালের জুলাই মাসে উন্মোচন করা হয়।   ২০১৯ সালের অক্টোবরে ব্যাংকটি মোবাইল ব্যাংকিং সেবা প্রদানকারী বিকাশের সাথে তাদের পরিবেশকদের স্বয়ংক্রিয় পদ্ধতিতে ‘পেমেন্ট সেটেলমেন্ট’ সেবা প্রদান করার চুক্তি করে। নভেম্বর মাসে ব্যাংকটি রাগাদি টেক্সটাইল লিমিটেডের সাথে একটি কৌশলগত চুক্তি স্বাক্ষর করে। এমপ্লয়মেন্ট ব্যাংকিং সুবিধার ক্ষেত্র তৈরির উদ্দেশ্যে চুক্তিটি স্বাক্ষরিত হয়।  অ্যামেক্সকে সঙ্গে নিয়ে সিটি ব্যাংক অ্যামেক্সের ক্রেডিট কার্ড সেবা ২০০৯ সালের ৯ নভেম্বর সিটি ব্যাংক চালু করে। বাংলাদেশে বর্তমানে সবচেয়ে বেশি এই কার্ড ব্যবহৃত হচ্ছে। ঢাকা বিশ্ববিদ্যালয় ও আগোরার সাথে অ্যামেক্সের কো ব্র্যান্ডেড কার্ড রয়েছে।  ব্যাংকিং কার্যক্রম বর্তমানে সারা দেশে এই ব্যাংকের মোট ১৩৪ টি শাখা ও ৪৭ টি উপশাখা এবং ৩৬৯ টি এটিএম আছে। এটিএম কার্ডের সংখ্যা ১০ লাখের অধিক। সিটি ব্যাংক লোন সিটি ব্যাংক বর্তমানে ৪ ধরনের লোন প্রদান করে থাকে। সেগুলো হলোঃ   অটো লোন  পার্সোনাল লোন   হোম লোন  সিটি বাইক লোন।  বিভিন্ন ক্যাটাগরির গ্রাহকগণ সিটি ব্যাংক থেকে এই ৪ প্রকারের লোন বা ঋণ নিতে পারেন। একেক ধরনের লোনের জন্য একেক ধরনের রিকোয়ারমেন্ট রয়েছে।   পুরস্কার ও সম্মাননা  জাতীয় তথ্য ও যোগাযোগ প্রযুক্তি পুরস্কার, (২০১৭)  এশিয়া মানির 'বেস্ট ব্যাংক ফর প্রিমিয়াম সার্ভিসেস ইন বাংলাদেশ', ২০১৮, ২০১৯   তথ্যসূত্র   বহিঃসংযোগ  দি সিটি ব্যাংক অফিশিয়াল ওয়েবসাইট  বিষয়শ্রেণী:বাংলাদেশের বেসরকারি ব্যাংক বিষয়শ্রেণী:বাংলাদেশের ইসলামি ব্যাংকিং সেবা প্রদানকারী ব্যাংক বিষয়শ্রেণী:১৯৮৩-এ প্রতিষ্ঠিত ব্যাংক বিষয়শ্রেণী:বাংলাদেশের ব্যাংক বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৮৩-এ প্রতিষ্ঠিত বাংলাদেশী কোম্পানি বিষয়শ্রেণী:১৯৮৩-এ বাংলাদেশে প্রতিষ্ঠিত
১৯৯০ শীতকালীন এশিয়ান গেমস হল এশিয়ান শীতকালীন গেমসের ২য় আসর। প্রতিযোগিতাটি ১৯৯০ সালের ৯- ১৪ মার্চ জাপানের সাপ্পোরোতে অনুষ্ঠিত হয়। ২য় শীতকালীন এ গেমসের মুল আয়োজক ছিল ভারত কিন্ত কারিগরী ও আর্থিক সংকটের কারণে ১৯৮৯ সালে ভারত জাপানকে আয়োজনের অধিকার হস্তান্তর করে। এবারের আসরে নতুন তিনটি দেশসহ ৯টি দেশ অংশগ্রহণ করে।  ক্রীড়াসমুহ ১৯৯০ এশিয়ান শীতকালীন গেমসে ৪টি ক্রীড়া ৬টি বিভাগে ৩৩ টি বিষয়ে প্রতিযোগিতা অনুষ্ঠিত হয়। ১৯৯০ বিশ্ব ফিগার স্কেটিং চ্যাম্পিয়নশিপের কারণে ফিগার স্কেটিং সাময়িকভাবে বাদ দেওয়া হয়। এবং স্কী জাম্পিং পুনরায় নমুনা প্রদর্শিত ক্রীড়া হিসাবে অন্তর্ভুক্ত করা হয়।               নমুনা প্রদর্শিত ক্রীড়া     অংশগ্রহনকারী দেশ  ১৯৯০ এশিয়ান শীতকালীন গেমস ৯টি দেশের ৩১০ জন প্রতিযোগি অংশ নেয়। ইরান, ফিলিপাইন ও চীনা তাইপে প্রথম বারের মত অংশগ্রহণ করে।শীতকালীন এশিয়ান গেমসের প্রতিবেদন  (ইংরেজি ভাষায়)  প্রতিযোগিতায় অংশগ্রহণ না করা দেশ হংকং প্রতিযোগিতায় একজন ফিগার স্কেটার্স প্রতিনিধি পাঠায়, যা ছিল খেলার একমাত্র অফিসিয়াল প্রতিনিধি।  পদক তালিকা   ১১৮১৬১৩৪৭২৯৯৮২৬৩৬৭৮২১৪০১৪৫৫০০১১ মোট  ৩৩  ৩৩  ৩৪  ১০০  তথ্যসূত্র   বিষয়শ্রেণী:১৯৯০ শীতকালীন এশিয়ান গেমস বিষয়শ্রেণী:শীতকালীন এশিয়ান গেমস বিষয়শ্রেণী:১৯৯০-এ এশীয় ক্রীড়া বিষয়শ্রেণী:১৯৯০-এ জাপান বিষয়শ্রেণী:স্বাগতিক জাপানে আন্তর্জাতিক ক্রীড়া প্রতিযোগিতা বিষয়শ্রেণী:বছর অনুযায়ী শীতকালীন এশিয়ান গেমস
ভেরাজ্জানো-ন্যারোস সেতু হল একটি সাসপেনশন সেতু, যা নিউ ইয়র্ক শহরের বরো স্ট্যাটেন আইল্যান্ড ও ব্রুকলিনকে সংযুক্ত করে। এটি আবদ্ধ উচ্চ নিউইয়র্ক উপসাগরকে নিম্ন নিউইয়র্ক উপসাগর ও আটলান্টিক মহাসাগরের সঙ্গে সংযুক্তকারী জলভাগ ন্যারোসকে অতিক্রম করে। এটি ন্যারোসকে অতিক্রমকারী একমাত্র স্থায়ী পরিবহন সংযোগ। দ্বিতল-মেঝে বিশিষ্ট সেতুটি ২৭৮ নং আন্তঃরাজ্য মহাসড়কের ১৩ টি লেন বহন করে, যার মধ্যে উপরের স্তর বা মেঝেতে সাতটি লেন ও নীচের স্তর বা মেঝেতে ছয়টি লেন রয়েছে। স্প্যানটি জিওভান্নি দ্য ভেরাজ্জানোর নামে নামকরণ করা হয়েছে, যিনি ১৫২৪ সালে নিউ ইয়র্ক পোতাশ্রয় ও হাডসন নদীতে প্রবেশকারী প্রথম ইউরোপীয় অভিযাত্রী ছিলেন।  তথ্যসূত্র  বিষয়শ্রেণী:১৯৬৪-এ নিউ ইয়র্ক শহরে প্রতিষ্ঠিত বিষয়শ্রেণী:১৯৬৪-এ সম্পন্ন সেতু বিষয়শ্রেণী:ব্রুকলিনের সেতু বিষয়শ্রেণী:দ্বি-তল সেতু বিষয়শ্রেণী:নিউ ইয়র্ক শহরের ঝুলন্ত সেতু বিষয়শ্রেণী:নিউ ইয়র্ক শহরের টোল সেতু বিষয়শ্রেণী:নিউ ইয়র্ক শহরের সড়ক সেতু বিষয়শ্রেণী:মার্কিন যুক্তরাষ্ট্রের ইস্পাত সেতু
হেমচন্দ্র গুহ (১ জুন, ১৯০৩– ১৮ নভেম্বর, ১৯৯২) হলেন একজন বিশিষ্ট স্বাধীনতা সংগ্রামী এবং জাতীয় শিক্ষা আন্দোলনের একজন অন্যতম উদ্যোগী।সংসদ বাঙালি চরিতাভিধান, দ্বিতীয় খণ্ড, আইএসবিএন– 81-86806-99-7 জন্ম ও শিক্ষা হেমচন্দ্র গুহ ১৯০৩ সালে অধুনা বাংলাদেশের বরিশাল বিভাগের ঝালকাঠি উপজেলার অন্তর্গত গাভা-রামচন্দ্রপুর ইউনিয়নের কাঁচাবালিয়া গ্রামে জন্মগ্রহণ করেন। তাঁর পিতার নাম তারাপ্রসন্ন গুহ। তাঁর পিতা ছিলেন আলেয়া গ্রামের নায়েব। পিতার কর্মস্থল আলেয়া গ্রামেই তাঁর শৈশব অতিবাহিত হয়। জাতীয় শিক্ষা আন্দোলনের অন্যতম পথিকৃৎ হেমচন্দ্র মুর্শিদাবাদ জেলার বহরমপুরের কৃষ্ণনাথ কলেজিয়েট স্কুল থেকে ১৯১৯ সালে ম্যাট্রিক পরীক্ষা দেন। প্রবল মেধাশক্তিসম্পন্ন হেমচন্দ্র ম্যাট্রিক পরীক্ষায় জেলার মধ্যে প্রথম স্থান অধিকার করে বৃত্তি এবং স্বর্ণপদক পান। কৃষ্ণনাথ কলেজে ইন্টারমিডিয়েটের পড়া চলাকালীন তিনি গান্ধীজির অসহযোগ আন্দোলনে উদ্বুদ্ধ হয়ে কলেজের পড়া ছেড়ে কলকাতায় চলে আসেন। সেখানে জাতীয় শিক্ষা পরিষদ পরিচালিত বেঙ্গল টেকনিক্যাল ইনস্টিটিউট-এ ভর্তি হন। অসহযোগ আন্দোলনের সঙ্গে তিনি সক্রিয়ভাবে যুক্ত ছিলেন।  প্রাথমিক কর্মজীবন পিতার মৃত্যুর পর তিনি অর্থকষ্টে জর্জরিত হয়ে পড়েন। এছাড়া ১৯২১ সালে অসহযোগ আন্দোলন প্রত্যাহার করা হলে তিনি বিদেশে চাকরির সম্ভাবনার কথা চিন্তা করেন। বিলেতে ইঞ্জিনিয়ারিং কোর্সে ভর্তির অর্থ জোগাড় করার জন্য ২০০০ টাকা যৌতুক নিয়ে বিবাহ করেনদেশ: সাপ্তাহিক পত্রিকা এবং ১৯২৪ সালে ইংল্যান্ডের উদ্দেশ্যে যাত্রা করেন। স্কটল্যান্ডের এডিনবরা বিশ্ববিদ্যালয়ে ইলেকট্রিক্যাল ইঞ্জিনিয়ারিং বিভাগের পরীক্ষায় প্রথম স্থান অধিকার করে সকলকে তাক লাগিয়ে দেন। ব্রিটিশ যুক্তরাজ্যের একটি গুরুত্বপূর্ণ শহর গ্লাসগোতে একটি ইলেকট্রিক্যাল কোম্পানিতে প্রায় দেড় বছর চাকরি করার পর দেশে ফেরেন।  পরবর্তী কর্মজীবন এবং কৃতিত্ব প্রখ্যাত রাজনীতিবিদ এবং সমাজহিতৈষী রাসবিহারী ঘোষ মহাশয়ের বদান্যতায় কলকাতার যাদবপুরে ন্যাশনাল কাউন্সিলের একটি কলেজ স্থাপিত হয়। হেমচন্দ্র ১৯২৭ সালে এই কলেজের ইলেকট্রিক্যাল ইঞ্জিনিয়ারিং বিভাগের সহকারী অধ্যাপক হিসেবে যোগ দেন। হেমচন্দ্র গুহ এবং উগ্রনাথ বন্দ্যোপাধ্যায় এডিনবরা বিশ্ববিদ্যালয়ের পরীক্ষায় যথাক্রমে প্রথম এবং দ্বিতীয় স্থান অধিকার করায় বিশ্ববিদ্যালয় এই কলেজটিকে স্বীকৃতি প্রদান করে। ১৯৫৫ সালে এই কলেজ যাদবপুর বিশ্ববিদ্যালয়ে রূপান্তরিত হয়। পরবর্তীকালে তিনি ১৯৬৬–১৯৭০ সাল পর্যন্ত যাদবপুর বিশ্ববিদ্যালয়ের উপাচার্যের পদ অলঙ্কৃত করেন। ডঃ ত্রিগুণাচরণ সেনের সভাপতিত্বে দ্যা ন্যাশনাল কাউন্সিল অফ এডুকেশন এমপ্লয়িজ কো-অপারেটিভ ক্রেডিট সোসাইটি লিমিটেড স্থাপিত হলে তিনি তার সেক্রেটারি নিযুক্ত হন। রাজ্য বিদ্যুৎ পর্ষদ-এর প্রতিষ্ঠাতা এবং সদস্য হিসেবে তাঁর নাম উল্লেখযোগ্য। ওয়ার্ল্ড এনার্জি কনফারেন্স -এর চেয়ারম্যান হিসেবে তিনি বিশ্বের নানা দেশে আমন্ত্রিত হন। তাঁর আত্মজীবনীমূলক গ্রন্থের নাম মন ও মনীষা ।সংসদ বাঙালি চরিতাভিধান, দ্বিতীয় খণ্ড, আইএসবিএন– 81-86806-99-7   তথ্যসূত্র   বিষয়শ্রেণী:ঝালকাঠি সদর উপজেলার ব্যক্তি বিষয়শ্রেণী:১৯০৩-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:বরিশাল বিভাগের সক্রিয়কর্মী
ইসলামী আধুনিকতা একটি আন্দোলনের নাম। যেটি আধুনিক সালাফিবাদ হিসাবেও পরিচিত।Salafism Modernist Salafism from the 20th Century to the PresentSalafism  Tony Blair Faith Foundation ইসলামী আধুনিকতা হলো- জাতীয়তাবাদ, গণতন্ত্র, নাগরিক অধিকার, যুক্তিবাদ, সমতা ও উন্নয়নের মতো আধুনিক পশ্চিমা মূল্যবোধের সাথে ইসলামী বিশ্বাসের সমন্বয় করার চেষ্টা সর্বপ্রথম মুসলিম মতাদর্শগত প্রতিক্রিয়া হিসেবে পরিচিত। [7] "শাস্ত্রীয় ধারণাসমূহ এবং আইনশাস্ত্রের পদ্ধতি" এবং "ইসলামিক ধর্মতত্ত্ব এবং কুরআনের তাৎপর্য (তাফসির)" -এর একটি নতুন পদ্ধতির সমালোচনামূলক পুনর্বিবেচনা করা এর অন্যতম বৈশিষ্ট্য। [6]  এটি ধর্মনিরপেক্ষতা,ইসলামবাদ এবং সালাফিবাদসহ বেশ কয়েকটি ইসলামী আন্দোলনগুলোর মধ্যে প্রথম। 19 শতকের মাঝামাঝি সময়ের দ্রুত পরিবর্তন বিশেষত মুসলিম বিশ্বের উপর পশ্চিমা সভ্যতা ও উপনিবেশবাদের আগ্রাসনের ফলস্রুতিতে এটির জন্ম। [ 7] এই আন্দোলনের প্রতিষ্ঠাতা মুহম্মদ আবদুহ যিনি ১৯০৫ সালে মৃত্যু বরণ করার পূর্বে কিছু সময়ের জন্য শায়খুল আজহার ছিলেন। জামাল উদ্দিন আফগানি এবং মুহম্মদ রশিদ রিদা ( মৃ. 1935)।  এটি ধর্মনিরপেক্ষতা,ইসলামবাদ এবং সালাফিবাদসহ বেশ কয়েকটি ইসলামী আন্দোলনগুলোর মধ্যে প্রথম। 19 শতকের মাঝামাঝি সময়ের দ্রুত পরিবর্তন বিশেষত মুসলিম বিশ্বের উপর পশ্চিমা সভ্যতা ও উপনিবেশবাদের আগ্রাসনের ফলস্রুতিতে এটির জন্ম। [ 7] এই আন্দোলনের প্রতিষ্ঠাতা মুহম্মদ আবদুহ যিনি ১৯০৫ সালে মৃত্যু বরণ করার পূর্বে কিছু সময়ের জন্য শায়খুল আজহার ছিলেন। জামাল উদ্দিন আফগানি এবং মুহম্মদ রশিদ রিদা ( মৃ. 1935)।  ইসলামী চিন্তাধারার প্রথম পুনর্নবীকরণকারীগণ (আফগানি ও মুহাম্মদ আবদু) ইসলামী চিন্তাধারার সংস্কারে তাদের প্রচেষ্টাকে বুঝাবার জন্যে "সালাফিয়া" [8] শব্দটি ব্যবহার করেছেন। [9] আর এই "সালাফিয়া আন্দোলন"ই  প্রায়ই পশ্চিমাবিশ্বে "ইসলামিক আধুনিকতাবাদ" নামে পরিচিত। যদিও বর্তমান সময়ে সালাফি আন্দোলন বলতে সাধারণত" ওয়াহাবিবাদ মতাদর্শকে বোঝানো হয়। তথাপি উভয়ের মাঝে বিস্তর ফারাক রয়েছে। [উল্লেখ্য 2]  প্রতিষ্ঠালঘ্ন থেকেই ধর্মনিরপেক্ষ শাসক ও ধর্মীয় বিষয়-সংশ্লিষ্ট আইন-কানুন নির্ধারণে নিয়োজিত অফিসিয়াল উলামাগণ উভয় শ্রেণি দ্বারা  এটির মূল সংস্কার কাজ পরিচালনা ব্যাহত হয়েছে। [10]  আধুনিকতা ও ধর্মনিরপেক্ষতার মাঝে পার্থক্য হলো, আধুনিকতা জনজীবনে ধর্মীয় বিশ্বাসের গুরুত্বকে স্বীকার করে। আবার সালাফিবাদ বা ইসলাম থেকে পৃথক। এই অর্থে যে, এটি সমসাময়িক ইউরোপীয় প্রতিষ্ঠান, সামাজিক প্রক্রিয়া এবং মূল্যবোধকে অন্তর্ভুক্ত করে। [7] ইসলামিক আধুনিকতার পরিচয়ে মহাথের মোহাম্মদ বলেন, " ১৪০০ বছর পরের ভিন্ন এই পৃথিবীতে ইসলামকে প্রাসঙ্গিক করার জন্য যখন ব্যাখ্যা করা হয়, তখনই ইসলাম সকল যুগের ধর্ম হিসেবে বিবেচিত হবে"। [ 11]   তথ্যসূত্র   বিষয়শ্রেণী:ইসলামের মধ্যে উদার ও প্রগতিশীল আন্দোলন বিষয়শ্রেণী:আধুনিকতাবাদ
BBM, যার পূর্বে পুরো নাম ছিল ব্ল্যাকবেরি মেসেঞ্জার এটি একটি মালিকানাধীন মোবাইল ইনস্ট্যান্ট মেসেঞ্জার এবং ভিডিওটেলিফোনি অ্যাপ্লিকেশন। এই অ্যাপটি দিয়ে ব্ল্যাকবেরি ওএস, ব্ল্যাকবেরি ১০, আইওএস, অ্যান্ড্রয়েড এবং উইন্ডোজ মোবাইল ব্যবহারকারীরা নিজেদের মধ্যে মেসেজিং এবং ভয়েস কল করতে পারে। আইওএস এবং অ্যান্ড্রয়েডের জন্য সাধারণ বিবিএম কনজিউমার সংস্করণ ইন্দোনেশিয়ান কোম্পানি এমটেক দ্বারা তৈরি করা হয়েছে যা ব্ল্যাকবেরি লিমিটেড (আগে রিসার্চ ইন মোশন নামে পরিচিত) এর লাইসেন্সের অধীনে। ব্ল্যাকবেরি ওএস এবং ব্ল্যাকবেরি ১০-এর জন্য বিনামূল্যে সংস্করণ, সেইসাথে বিবিএম এন্টারপ্রাইজ (বিবিএমই, পূর্বে বিবিএম প্রোটেক্টেড নামে পরিচিত) নামে একটি পেইড এন্টারপ্রাইজ সংস্করণটি ব্ল্যাকবেরি লিমিটেড সম্পূর্ণরূপে তৈরি করেছিল, যেগলি বর্তমানেও সচল রয়েছে। অ্যান্ড্রয়েড এবং আইওএসের জন্য BBM বিনামূল্যের সংস্করণটি ৩১ মে ২০১৯-এ বন্ধ হয়ে গিয়েছিল, তবে সফ্টওয়্যারটির পেইড এন্টারপ্রাইজ সংস্করণ, BBMe এখনও পর্যন্ত এই প্ল্যাটফর্মগুলিতে সচল রয়েছে।  BBM-এর মাধ্যমে পাঠানো বার্তাগুলি ইন্টারনেটের মাধ্যমে পাঠানো হয় এবং ব্ল্যাকবেরি পিন সিস্টেমের মাধ্যমে তা সুরক্ষিত রাখার বন্দোবস্ত আছে। পূর্বে অনেক পরিষেবা প্রদানকারী একটি ডেডিকেটেড ব্ল্যাকবেরি ডেটা প্ল্যান রিচার্জ করার দ্বারাই শুধুমাত্র BBM-এ সাইন-ইন করার অনুমতি দেওয়া হত। একক ব্যক্তির কাছে বা ডেডিকেটেড আলোচনা বা চ্যাট গোষ্ঠীর মাধ্যমে বার্তা আদান-প্রদান করা যেত যা একাধিক ব্ল্যাকবেরি ডিভাইসকে একক সেশনে যোগাযোগ করার পথ খুলে দিয়েছিল। এই মেসেঞ্জারের দ্বারা সাধারণ টেক্সট-ভিত্তিক তাৎক্ষণিক বার্তাগুলি পাঠানো যেত। তার পাশাপাশি, BBM ব্যবহারকারীরা ছবি, ভয়েসনোট (অডিও রেকর্ডিং), ফাইল (১৬ এমবি পর্যন্ত), মানচিত্রে রিয়েল টাইম অবস্থান শেয়ার করা যায়, তাছাড়াও স্টিকার এবং ইমোজিগুলির একটি বিস্তৃত সম্ভার ছিল তাদের পরিষেবায়।  ২০১৩ সালের শেষের দিক পর্যন্ত BBM দিয়ে যোগাযোগ শুধুমাত্র ব্ল্যাকবেরি ডিভাইসগুলির মধ্যেই সম্ভব ছিল যতক্ষণ আলাদাভাবে আইওএস এবং অ্যান্ড্রয়েড সিস্টেমের এই অ্যাপটি প্রকাশ করা হয়েছিল। ৩০০ মিলিয়নেরও বেশি স্টিকার শেয়ার করেছে এর ব্যবহারকারীরা। প্রতিদিন প্রায় ১৫০,০০০ BBM ভয়েস কল করা হয়েছিল। ২০১৫ সাল পর্যন্ত বিশ্বব্যাপী ১৯০ মিলিয়নেরও বেশি BBM ব্যবহারকারী ছিল।  ২০১৩ সালের প্রথম দিকে ব্ল্যাকবেরি অবকাঠামো প্রতি মাসে ৩০ পেটাবাইট ডেটা ট্রাফিক ব্যবহার করা হয়েছিল।  BBM ছিল মোবাইলের প্রথম দিকের মেসেজিং পরিষেবা, এবং অত্যন্ত জনপ্রিয় ছিল প্রতিদ্বন্দ্বীদের কাছে বাজারে ক্ষতির সম্মুখীন হওয়ার আগে পর্যন্ত।  এপ্রিল ২০১৬ পর্যন্ত ইন্দোনেশিয়াই একমাত্র দেশ যেখানে BBM ছিল সবচেয়ে জনপ্রিয় মেসেজিং অ্যাপ – যা দেশের ৮৭.৫% অ্যান্ড্রয়েড ডিভাইসে ইনস্টল করা হয়েছিল।    তথ্যসূত্র   বিষয়শ্রেণী:ব্ল্যাকবেরি বিষয়শ্রেণী:তাৎক্ষণিক বার্তা আদান-প্রদান বিষয়শ্রেণী:তাৎক্ষণিক বার্তা প্রেরক সফটওয়্যার বিষয়শ্রেণী:ব্ল্যাকবেরি লিমিটেড বিষয়শ্রেণী:ব্ল্যাকবেরি সফটওয়্যার বিষয়শ্রেণী:২০০৫-এর সফটওয়্যার
বিশালাক্ষী একজন হিন্দু দেবী। তিনি শিবের স্ত্রী সতীর এক রূপ। ভারতের বারাণসী শহরের বিশ্বনাথ মন্দিরের পশ্চাদে মীরঘাটে বিশালাক্ষী দেবীর প্রধান মন্দিরটি অবস্থিত। হিন্দু বিশ্বাস অনুযায়ী এই মন্দির পুরাণে উল্লিখিত ৫১ শক্তিপীঠের অন্যতম।বাংলার লৌকিক দেবী ও বটে। পশ্চিমবঙ্গের একাধিক অঞ্চলেও দেবী বিশালাক্ষীর মন্দির দেখা যায়।বাঁকুড়া জেলার শুশুনিয়ার বিশালাক্ষী বা বাশুলি দেবীর মন্দির।   শ্রীকৃষ্ণকীর্তন রচয়িতা বড়ু চণ্ডীদাস  যার পুজারি ছিল।দেবী বিশালাক্ষীর ধ্যান মন্ত্র হল:  || মুলেন ব্যাপকং ন্যাসং ধ্যায়েদেবীং পরাং শিবাম। ধ্যায়েদেবীং বিশালাক্ষীং তপ্তজাম্বুনদপ্রভাম।। দ্বিভুজাম্বিকাং চণ্ডীং খড়গখেটকধারিণীম। নানালংকারসুভগাং রক্তাম্বরধরাং শুভাম।। সদা ষোড়শবর্ষীয়াং। প্রসন্নাস্যাং ত্রিলোচনাম মুণ্ডমালাবলি রম্য পীনোন্নতপয়োধরাম  শবোপরী মহাদেবীং জটামুকুটমণ্ডিতাম শত্রুক্ষয়করাং দেবীং সাধকভিস্টদায়িকম  সর্বসৌভাগ্যজননী মহা সম্পদপ্রদং স্মরেৎ ||১   জঙ্গল জননী বিশালাক্ষী  সুন্দরবন তথা বাংলার  কৃষিজীবী, জলজীবী ও বনজীবী লোকসমাজে জঙ্গলজননী বিশালাক্ষীর প্রভাব অসীম। এক সময় সুন্দরবনের জঙ্গলমহল যত প্রসারিত হয়েছে; বিশালাক্ষী পূজার ক্ষেত্র ততই বিস্তৃ্ত‌ হয়েছে। কৃষক, জেলে, মৌয়ালি-বাওয়ালি প্রভৃতি পেশার মানুষের নয়নের মণি ইনি।   পৌরাণিক উপাখ্যান  কথিত আছে, বিষ্ণুর সুদর্শন চক্রে সতীর দেহ ছিন্নভিন্ন হওয়ার সময় দেবীর কর্ণ ও কুণ্ডল এখানে পতিত হয়েছিল। আদি শঙ্কর এই পীঠস্থান কে অষ্টাদশ মহাশক্তিপীঠ এর অন্তর্ভুক্ত করেছেন। দেবী এখানে মণিকর্ণিকা নামেও পরিচিত। তবে কোনো কোনো পণ্ডিত মনে করেন, কর্ণকুণ্ডল অলংকারমাত্র, তা দেহের অঙ্গ নয়। তাই এই মন্দিরকে শক্তিপীঠ না বলে উপপীঠ বলাই শ্রেয়। অন্য একটি কাহিনিসূত্র থেকে জানা যায়, এই মন্দির একটি শক্তিপীঠ। কারণ এখানে দেবীর তিন অক্ষি বা চোখের একটি পতিত হয়েছিল। দেবীর দিব্যচক্ষু সমগ্র বিশ্বকে দেখতে পায়, তাই দেবীর নাম এখানে বিশালাক্ষী। এই পীঠের শিব কালভৈরব নামে পরিচিত।   তথ্যসূত্র    Varanasi - the city of light by Diana L. Ek.   বর্তমান পত্রিকা , ১৪১০ শারদ সংখ্যা (কাশীর বিশ্বনাথ বিশ্বনাথের কাশী, সুমন গুপ্ত, পৃষ্ঠা ৬০)  বিষয়শ্রেণী:হিন্দু দেবী বিষয়শ্রেণী:শাক্তধর্ম বিষয়শ্রেণী:উত্তরপ্রদেশের হিন্দু মন্দির বিষয়শ্রেণী:শক্তিপীঠ বিষয়শ্রেণী:বারাণসীর হিন্দু মন্দির বিষয়শ্রেণী:বাংলার লৌকিক দেবদেবী  en:Vishalakshi fr:Satî